প্রকাশ : ৩০ মার্চ ২০২০, ১০:০৩
টানা চতুর্থ দিন রাজধানীতে অসহায় মানুষের হাতে খাবার পৌঁছে দিলেন ঢাকা মহানগর পুলিশের ধানমন্ডি জোনের এডিসি আব্দুল্লাহীল কাফী।
রবিবার (২৯ মার্চ) রাতে রাজধানীর ধানমন্ডি ও হাজারীবাগ এলাকায় ১০০ জন অসহায় ও গরীব মানুষের হাতে খাবার তুলে দেন তিনি এবং তার সহকর্মীরা।
তবে রাজধানীতে অনেকেই ফুটপাতে বসবাস করেন। তারা অসহায়ের মত দিন কাটাচ্ছেন। তবে তাদের অসহায়ের কথা চিন্তা করে ঢাকা মহানগর পুলিশের ধানমন্ডি জোনের এডিসি আব্দুল্লাহীল কাফীর নেতৃত্বে এক দল পুলিশ সদস্য নিজের টাকায় খাবার সংগ্রহ করেন। পরে ওই খাবার অসহায় মানুষদের মধ্যে বিতরণ শুরু করেন। তারা প্রতিদিন ১০০ মানুষের মধ্যে খাবার বিতরণ করছেন। এ ধারাবিকতায় রবিবার রাতেও ধানমন্ডি ও হাজারীবাগ এলাকা খাবার বিতরণ করা হয়।
ঢাকা মহানগর পুলিশের ধানমন্ডি জোনের এডিসি আব্দুল্লাহীল কাফী বলেন, ছুটি ঘোষণার পর থেকেই অসহায় মানুষের কথা চিন্তা করে আমরা মানুষের জন্য নিজেদের টাকায় খাবার সংগ্রহ করি। প্রতিদিন আমরা ১০০ মানুষের কাছে খাবার পৌঁছে দেই। আমাদের এই উদ্যোগে অনেকেই এগিয়ে এসেছেন। তবে আমরা সবাইকে বলছি; নিজ নিজ এলাকায় অসহায় মানুষের পাশে দাঁড়াতে।